# Антарес

### от Уикипедия, свободната енциклопедия

Антарес
Общи данни Епоха J2000
Променливост | LC-type
Спектрален тип | M1.5Iab-b / B2.5V
Ректасцензия | 16h 29m 24s
Деклинация | -26° 25′ 55″
Разстояние | ~600 св.г. (~190 pc)
Видима ярскост (V) | −5.28
Физически характеристики
Маса | (15.5 M☉)
Радиус | (700 R☉)
Цвят (B-V) | 1.87
Цвят (V-I) | 1.34
Абсолютна яркост (V) | −5.28
Светимост (V) | 65,000 L☉
Повърхностна температура | 3,500 K
Възраст | ?
Период на въртене | ?
Период на осцилация | ?
Отличителни белези | ?
Други означения | α Scorpii, 21 Sco, Cor Scorpii,
Система
Звездни компоненти | Антарес А / Антарес Б
Звездни спътници | -
Планети и малки тела | -

Антарес (α Scorpii, алфа от Скорпион) е най-ярката звезда в съзвездието Скорпион и шестнадесетата най-ярка звезда на нощното небе (понякога се посочва като петнадесета, ако двете най-ярки компоненти на четворната звезда Капела се броят за една звезда). Наред с Алдебаран, Спика и Регул е една от четирите най-ярки звезди в близост до еклиптиката. Алдебаран, който има почти същия цвят, лежи точно в противоположната страна на Антарес в зодиака.

Етимология: Звездата е назована Антарес поради червения си цвят, твърде сходен с цвета на планетата Марс. Гръцката дума Антарес (анти Арес) означава Съперник или Равен на Марс.

## [редактиране] Физически характеристики

Сравнение между червения супергигант Антарес и Слънцето. Черната окръжност е с размерите на орбитата на Марс. Арктур също е показан за сравнение на размерите.

Антарес е звезда супергигант от клас М, с диаметър приблизително 700 пъти слънчевия диаметър. Ако Антарес се постави на мястото на Слънцето, неговата повърхност ще достигне до мястото между орбитите на Марс и Юпитер. Антарес се намира приблизително на 600 светлинни години от Слънчевата система. Видимата му яркост е около 10000 пъти по-висока от тази на Слънцето. Масата на звездата е изчислена на 15 до 18 слънчеви маси. Големият размер и относително малката маса придават на Антарес много ниска средна плътност.

Най-добрият момент за наблюдение на Антарес е около 31 май всяка година, когато звездата е в противостоене на Слънцето. По това време Антарес изгрява привечер и залязва рано сутрин и така е видим цяла нощ (това разбира се зависи от позицията на наблюдателя върху земното кълбо). За около 2-3 седмици преди и след 30 ноември, Антарес не е видим изобщо, тъй като се изгубва в блясъкна на слънцето. Този период на невидимост е по-продължителен в Северното полукълбо, отколкото в Южното полукълбо, тъй като деклинацията на звездата е значително насочена на юг спрямо небесния екватор.

## [редактиране] Близнак

Антарес има гореща синя звезда-близнак, Антарес Б, от спектрален клас B2.5 и отстояние около 2,9 арксекунди или 550 астрономически единици. С яркост от 5.5 степен, тя е 370 пъти видимо по-бледа от Антарес А, въпреки че на практика е 170 пъти по-ярка от Слънцето. Тя трудно се забелязва с малък телескоп, поради блясъка на Антарес, но при бленда над 150 мм се наблюдава лесно. Близнакът често се определя като зелен на цвят, но това вероятно е ефект от използваните филтри за повишаване на контраста. Антарес Б може да се наблюдава с малък телескоп за няколко секунди по време на закриване на Антарес А от лунния диск. Самият Антарес B е открит именно по време на подобно събитие на 13 април 1819 г.

Орбитата е слабо изучена, периодичността е 878 години.

## [редактиране] Позиция спрямо еклиптиката

Антарес в близост до Слънцето, наблюдава се ежегодно на 2 декември. Снимка SOHO.

Антарес е сред четирите най-ярки звезди, които лежат на разстояние по-малко от 5° от еклиптиката и затова може да бъде закриван от Луната и по-рядко от планетите от Слънчевата система. На 17 ноември 2400 г. Антарес ще бъде закрит от Венера.

От всичките 21 звезди от първа величина, Антарес сега отстои на най-голямо разстояние от всички останали звезди от същата величина. Това означава, че около Антарес може да се очертае най-голяма окръжност, която да не включва други звезди от първа величина. Най-близката до Антарес звезда от първа величина е Алфа Кентавър, лежаща на разстояние приблизително 39°6.75′. Нормалното движение на Алфа Кентавър постепенно увеличава този ъгъл.

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%B0%D1%80%D0%B5%D1%81.html“.

Категория: Звезди

##### Views

- Статия
- Беседа
- Текуща версия

##### Търсене

##### На други езици

- Alemannisch
- Aragonés
- Català
- Dansk
- Deutsch
- English
- Español
- Suomi
- Français
- Galego
- עברית
- Hrvatski
- Italiano
- 日本語
- 한국어
- Lëtzebuergesch
- Lietuvių
- Nederlands
- Polski
- Português
- Русский
- Slovenčina
- Slovenščina
- Svenska
- Türkçe
- Українська
- 中文